दरअसल टीआरपी वो अबूझ पहेली है, जिसे बड़े-बड़े मीडिया सम्पादक और दिग्गज अभी तक बूझ नहीं पाए हैं. पहले TAM था और उसे लेकर जबरदस्त विवाद था, सो थोड़ी पारदर्शिता लाने के लिए BARC को सामने लाया गया. फिर भी टीआरपी एक रहस्य है, एक पहेली है. अच्छे-अच्छे पत्रकार ये नहीं बता पाए-पाते कि अमुक प्रोग्राम को ज्यादा टीआरपी क्यों मिली और फलां की क्यों नहीं मिली ??!! हां, एक रूल टीवी न्यूज रूम (अब न्यूज वेबसाइट डेस्क पर भी) में सर्वमान्य है कि अगर पब्लिक को डराओगे, सनसनी फैलाओगे, रहस्य-रोमांच में बांधोगे और सबसे बढ़कर मनोरंजन परोसोगे, तो जनता आपके चैनल पर टिकेगी और अगर जनता टिकेगी, तो टीआरपी मिलेगी.